Maximino Daia

Maximino Daia (; 270eko azaroaren 20 - 313ko uztaila edo abuztua) erromatar enperadorea izan zen 308tik hil zen arte.

Oso jatorri apala zuen, Daia izenarekin artzain izan baitzen bere estreinako urteetan. Armadan sartuta, gizarte mailaz gora egin ahal izan zuen, eta, 305ean, Galerio osabaren eskutik, zesar titulua eman zioten. Siria eta Egipto haren agintepean geratu ziren orduan.

308an, Lizinio enperadore izendatutakoan, augusto titulua aldarrikatu zuen. Galerio hil zenean, 311n, Asiako probintzia guztien gobernua eskuratu zuen.

Orduan, Liziniok eta Konstantinok bat egin zuten. Maximino Daia Maxentziorekin aliatu zen. 313an, Liziniok Maximino garaitu zuen. Maximinok ihes egin behar izan zuen, eta ihesean zihoala hil zen.

Erromatar enperadoreak
Nekazari eta abeltzainak
Suizidak
Valeriar leinua
Tetrarkia